Nermin Delić

**Nermin Delić** jest bosanskohercegovački književnik i ljekar.

Kao učenik generacije, 2014. završio je srednju medicinsku školu u Jajcu, a 2020. medicinski fakultet u Sarajevu, čime je stekao zvanje doktora medicine. Godine 2013, predstavljao je Bosnu i Hercegovinu u Sjedinjenim Američkim Državama, u okviru *Programa liderstva mladih* (*Youth Leadership Program*), gdje je sarađivao s osobljem tadašnjeg predsjednika Baracka Obame.

Prije punoljetstva pokrenuo je pjesničko takmičenje Mili Dueli. U junu 2018. *Mili Dueli* su kao književni projekt na EYA festivalu u Salzburgu (Austrija), u kategoriji "Povezivanje kultura" (*Connecting Cultures*), ušli među pet najboljih projekata tog panevropskog festivala.

Trenutno je specijalizant interne medicine.

## Bibliografija 
* *Okrutne miljenice*, digitalna zbirka poezije (Nova Poetika, Beograd, 2012)
* *Pjesnikove bjeline*, zbirka poezije (Polaris, Novi Sad, 2013)  *Drugo izdanje knjige objavljeno je u Jajcu, 2023.
* *Rustemov Ah*, zbirka poezije (Kultura snova, Zagreb, 2014)

Zastupljen je u zbornicima širom Balkana. Recenzenti njegovih samostalnih knjiga su književnica, Nura Bazdulj-Hubijar i književnik Ismet Bekrić. Njegove pjesme su prevođene na slovenski, makedonski, italijanski, engleski, poljski i francuski jezik.

Godine 2025. u Hrvatskoj je objavljen njegov bosanski prijevod zbirke poezije *Mala žuta lopta* mlade bugarske autorice Božane Slavkove.

## Nagrade 
* **2010.** – Drugo mjesto na Šopovim danima na Plivi (Jajce, Bosna i Hercegovina), za pjesmu *Poeziju nigdje nećemo naći, ako je ne nosimo u sebi*
* **2011.** – Drugo mjesto na konkursu IK *Nova Poetika* (Beograd, Srbija)
* **2012.** – Prvo mjesto na Šopovim danima na Plivi (Jajce, Bosna i Hercegovina), za pjesmu *Bosanski Amanetnik*
* **2012.** – Treće mjesto na Šopovim danima na Plivi (Jajce, Bosna i Hercegovina), za pjesmu *Svemirski pohodi*
* **2013.** – Nagrada izdavačke kuće *Polaris* (Novi Sad, Srbija) – štampanje knjige
* **2017.** – Nagrada *Najljepša ljubavna pjesma* na 16. međunarodnom književnom konkursu (Mrkonjić Grad, Bosna i Hercegovina)
* **2018.** – Drugo mjesto na Međunarodnom konkursu eseja za mlade, u organizaciji Goi Peace Foundation i UNESCO-a, za esej *Sweet Duels* (Tokio, Japan)
* **2018.** – Nagrada *Genije godine* na Izboru muškarca godine BiH (SNL magazin, Sarajevo, Bosna i Hercegovina)
* **2019.** – Prvo mjesto na *Melničkim večerima poezije* za pjesmu *Dom* (IK Melnik, Melnik, Bugarska)
* **2019.** – Nagrada *Međunarodni pjesnik godine* na manifestaciji *Planetopija*, Akademija Euroart (Štip, Sjeverna Makedonija)
* **2022.** – Nagrada Općine Jajce za izvanredne rezultate u oblasti kulture, povodom Dana općine (Jajce, Bosna i Hercegovina)
* **2023.** – Treće mjesto na 12. međunarodnom konkursu časopisa *Avlija* za najbolju neobjavljenu pjesmu u regionu, za pjesmu *Brada* (Rožaje, Crna Gora)
* **2023.** – Povelja *Vesna Španić* za širenje prijateljstva, zajedništva i ljubavi kroz poeziju, Udruženje *Kultura Snova (*Zagreb, Hrvatska)
* **2024.** – Počasna nagrada – plaketa za književni esej o Hristu Botevu, VI Festival *S Botevim plamenom u srcu*, Narodno čitalište *Far 1930* (s. Pavloče, Bugarska)
* **2024.** – Nagrada za najbolji projekt u oblasti književne umjetnosti, za projekt *Mili Dueli*, na konkursu *Prekulturna boca* (Kiseljak, Bosna i Hercegovina)
* **2024.** – Nagrada Radija Federacije Bosne i Hercegovine za poeziju i projekt *Mili Dueli,* Odsjek za jezike i govor Radija FBiH,(Sarajevo, Bosna i Hercegovina)

## Članak u Forbesu 
U oktobru 2018, američki Forbes objavio je članak o njegovoj borbi protiv govora mržnje na Balkanu kroz projekat *Mili Dueli*. Autor članka Tudor Mihailescu ističe kako mladi aktivisti koriste digitalnu tehnologiju za zacjeljivanje ratnih rana i obnovu društvenog tkiva, navodeći *Mile Duele* kao primjer.

## Izvori 
Kategorija:Bosanskohercegovački pisci
Kategorija:Rođeni 1995.
Kategorija:Biografije, Bugojno
Kategorija:Bosanskohercegovački ljekari
Kategorija:Živi ljudi